GUVERNUL ROMÂNIEI

HOTĂRÂRE

**privind desemnarea autorității competente pentru aplicarea Regulamentului (UE) 2019/941 al Parlamentului European şi al Consiliului din 5 iunie 2019 privind pregătirea pentru riscuri în sectorul energiei electrice și de abrogare a Directivei 2005/89/CE**

În conformitate cu prevederile art. 3 din Regulamentul (UE) 2019/941 al Parlamentului European şi al Consiliului din 5 iunie 2019 privind pregătirea pentru riscuri în sectorul energiei electrice și de abrogare a Directivei 2005/89/CE,  
În temeiul art. 108 din Constituţia României, republicată,

**Guvernul României adoptă prezenta hotărâre.**

**Art. I.**

Se desemnează Ministerul Economiei, Energiei şi Mediului de Afaceri ca autoritate competentă pentru aplicarea Regulamentului (UE) 2019/941 al Parlamentului European şi al Consiliului din 5 iunie 2019 privind pregătirea pentru riscuri în sectorul energiei electrice și de abrogare a Directivei 2005/89/CE.

**Art. II.**

Ministerul Economiei, Energiei şi Mediului de Afaceri exercită atribuțiile autorității competente prin direcția de specialitate din cadrul Departamentului pentru Energie.

**Art. III.**

La art. 2, alin. (2) din Hotărârea Guvernului nr. 44/2020 privind organizarea şi funcţionarea Ministerului Economiei, Energiei şi Mediului de Afaceri, publicată în Monitorul Oficial al României, Partea I, nr. 69 din 31 ianuarie 2020, după lit. f) se introduce o nouă literă, lit. f1) având următorul cuprins:

”f1) autoritate competentă pentru aplicarea Regulamentului (UE) 2019/941 al Parlamentului European şi al Consiliului din 5 iunie 2019 privind pregătirea pentru riscuri în sectorul energiei electrice și de abrogare a Directivei 2005/89/CE”

Prezenta hotărâre stabileşte cadrul instituţional şi unele măsuri pentru punerea în aplicare a Regulamentului (UE) 2019/941 al Parlamentului European şi al Consiliului din 5 iunie 2019 privind pregătirea pentru riscuri în sectorul energiei electrice și de abrogare a Directivei 2005/89/CE.

**PRIM MINISTRU**

**LUDOVIC ORBAN**